22. schôdza NR SR - 10.deň - A. dopoludnia
Dátum: 2024-11-06
Poslanec: Gašpar, Tibor (SMER - SD)
Druh vystúpenia: Vystúpenie v rozprave

30. Ďakujem, pán predsedajúci. Je toho toľko, že neviem, z ktorej strany začať, ale jedna taká poznámka na úvod. Pán Hajko, neodchádzajte, lebo vy ste hovoril o tom, že toto sem nepatrí a že to dehonestuje rokovanie Národnej rady, len jedna veta. To, čo ste si tu pred chvíľou vypočul tam spod balkóna a z tohto pultu, to dehonestuje parlament. Toto je presne to, čo by ste mal niekedy aspoň raz vážne odsúdiť (potlesk), aby sa takto nechovali poslanci Národnej rady tu v rozprave. To je nič, len jedna poznámka k vášmu vystúpeniu. Pán Pročko, pozeral som občas počas toho, jak ste tu vystupoval, ako sa vyjadrujú, alebo teda aké výrazové prostriedky majú na tvárach poslanci z Progresívneho Slovenska. Bol tam častý úsmev, tak teraz sa len chcem opýtať a nemusíte mi odpovedať, to kvôli obsahu sa bavíte, alebo kvôli forme toho, čo tu rozpráva. Pretože herecké vystúpenie, krik, bez obsahu a teraz tá veta, že jaké on dáva vystúpenie na základe faktu a bez fabulácií, tak si to doma v kľude prehrajte, vypočujte, čo ste tu natriekal, aké hlúposti ste tu povedal, pán Pročko, pretože ste splietal skutočne jedno cez druhé. To už nebudem hovoriť, že vo vzťahu k tomu, čo sa týka premlčania trestných stíhaní, trestných konaní, to vám nevytýkam, lebo to ste nerobil v živote, to, že zle sa pojmologicky vyjadríte. Mimochodom len jedna poznámka vo vzťahu k tomu obvineniu pána predsedu Žigu, lebo vy ste mal tak v rade za sebou, bol obvinený a mal byť odsúdený. To vy ste ho už odsúdil a ja si myslím osobne, že to premlčanie, o ktorom bude rozhodovať v najbližšom období Najvyšší súd, čo si viete prečítať v médiách, sa možno stane ešte takým spôsobom narušené, že bude obnovené to konanie. A nerozprávajte tu a nerobte tu závery dopredu, keď ani neviete, čo sa vlastne deje v tejto časti Trestného zákona alebo Trestného poriadku, ktorý sa novelizoval. Môžete si navrhnúť, pán Pročko, uznesení, koľko chcete. Za desať minút ste tu povedal a na toto, a na toto, a na hento uznesenie. Tak si ho navrhnite, nájdite si podpisy, doneste ho do Národnej rady, budeme o tom diskutovať. Nič vám to nebráni. Takže vy si kľudne urobte uznesení, koľko chcete. Sadnite si a píšte si. Daňový podvodník pán Kiska, ja tomu neverím, lebo však on je ten dobrý anjel a ten rozdáva. Viete čo, tam ten váš šéf, čo odišiel, čo pred chvíľou vystupoval, jaký on je vraj daňový podvodník, ste to povedal, pán Matovič. Čo si to kto dovoľuje povedať. Tak existuje rozhodnutie o tom, že daňový trestný čin, ktorý sa týkal priamo pána Matoviča, sa nevyšetroval ďalej len preto, lebo bolo premlčané trestné stíhanie. To je čo? A ja vám poviem, v čom spočíval ten trestný čin, veľmi zjednodušene, pán Pročko, však mi iné neostáva, len tento hysterický smiech. (Reakcia z pléna. Prerušenie vystúpenia predsedajúcim.) Danko, Andrej, podpredseda NR SR Prosím, pán Pročko, naozaj. Gašpar, Tibor, podpredseda NR SR Šesťsto, šesťsto kilometrov denne najazdil so svojou mamičkou vo Fábii každý deň po Slovensku. Neviem, či v tejto sále sa nájde niekto, kto tomuto uverí. To je konštatácia, ktorú on zadeklaroval do svojho daňového priznania, 600 km vo Fábii. To, že tam stáčali kilometre a že robil ďalšie pokusy, ako to zakryť, o tom už ani nehovorím. To je váš šéf pán Matovič, regulárny daňový podvodník. A čo sa týka kauzy, keď predával tú svoju slávnu spoločnosť, len vďaka tomu, že schovával účtovníctvo, sa k tomu nedošlo ďalej tak, jak sa malo, a ja verím, že aj toto sa ešte raz vyšetrí, lebo z hľadiska škody, ktorá tam bola konštatovaná, alebo následku, ktorý vznikol, to určite nie je premlčané konanie. Toto je váš pán šéf Matovič, len aby sme si upresnili, kto tu je daňový podvodník a kto nie. Spomenul ste tu konsolidáciu, čo to my tu teraz stvárame, keď tu máme konsolidáciu. Dvadsaťštyrimiliardový dlh ste navýšili za tri roky vy, štátny dlh, o 24 mld. Vy ste vykrikovali a pán Matovič, že tu 30 mld. rozkradol SMER. Nikto ich síce nikdy nevidel, nikde sa nenašli, nikto za to nebol stíhaný, ale čo je isté, všetky ratingové agentúry a všetky renomované ekonomické inštitúcie, ktoré sa k tomu vyjadrujú, konštatovali, že Slovensko je zadlžené o 24 mld. Toto je vaša odborná politika, takto ste tu riadili vy tri roky štát v osobe Matoviča a pána Hegera. Pán Matovič, keďže ideme od konca, to bola dobrá veta, keď povedal, že sa vyjadroval, že mal si sa pozerať na zločinca vedľa seba, len vy už ste stál vedľa neho, tak ja si myslím, že vtedy tá veta úplne sedela, pretože, ako som už povedal, pán Matovič, keby som začal čítať jeho nepravdivé vyjadrenia po poučení, tak by sa ešte len divil a možnože aj raz na to príde. Mimochodom, keď som tu, pani Mesterová, viete, lebo to vaše krátke vystúpenie, ktoré bolo o tom, že ja sa tu obhajujem a stále rozprávam o sebe, vy do toho vnášate neustále moju osobu. Počas novely Trestného zákona ste boli posadnutá Robertom Ficom. Vaše vystúpenia neboli len o tom, že sa už naňho nemôžete pozerať v novinách, v televízii, neustále ste len boli nasadená emotívne voči tomu, že vôbec existuje. Momentálne mám pocit, že sa to týka mňa. Ste boli otočená chrbtom, keď som povedal, keď mi to vytýkala minule pani poslankyňa Plaváková, že potom reagujem. Ja nebudem o svojich kauzách vôbec rozprávať, pokiaľ ich nebudete vy tuto vyťahovať a neustále do toho vŕtať a mať potrebu mi to dávať teda na oči, aby som sa k tomu, samozrejme, vyjadril. Potom to aj takto zneužívate. Pán Matovič, že som zodpovedný za smrť Martiny a Jána Kuciaka, no tak toto je ten hyenizmus, ktorý mu pomohol vyhrať voľby. To obdobie, verím, že raz bude ešte odpočtované, aby sme sa všetci dozvedeli, ako to bolo a hlavne sa dozvedeli, kto bol objednávateľom danej vraždy, ktorú sme tu mali ako prípad, ktorý bol hrubo, aleže hrubo politicky zneužitý a najmä Matovičom a hnutím OĽANO a jeho kolegami okolo neho. A keď už tu použil pán Matovič výraz, že zločiny Gašparovej rodiny, lebo toto je už množné číslo, to už nie sú výhrady voči mojej osobe. Ak niekto pomáhal a možno ešte pomáha Matovičovi pri páchaní trestnej činnosti, tak to je, jak som už spomenul, bohužiaľ, musím byť osobný, mrzí ma to, ale musím to povedať, jeho matka, ktorá sa s ním vozila 600 km v tej Fábii denne, jeho manželka, o ktorej sú dnes esemesky, ako sa pomáhalo pri daňovej trestnej činnosti a ktorá verím, že bude tiež vyšetrovaná. Pán Ledecký, my sme tak odhadovali, že či sa niekto zapojí do obrany Andreja Kisku a stopercentne sme sa zhodli, že keď to bude niekto, tak to budete vy, ale vidím, že táto téma nakoniec predsa zaujala opozíciu a som rád, že o nej tu budeme takto diskutovať, pretože v plnej nahote odkryje všetko, čo sa týka osoby Andreja Kisku. Tvrdeniu, že ho niekto zastrašuje, alebo že tu ľudí v tomto parlamente, toto obdobie je charakterizované tým, že tu niekoho zastrašujeme, tak ste to povedali, lebo že nič iné nerobíme, len vyťahujeme nejakú minulosť a hodnotíme tu niečo, čo sa dialo. Čo také vykopávanie dverí bezdôvodné? Napísané na základe vymyslených úradných záznamov. Čo dehumanizácia ľudí v rokoch ´20 – ´23. Nič? Toto vám nič nehovorí, že? Tak ak tu niekto niekoho zastrašoval a vykonával pomstu, tak to bol Matovič s tými ľuďmi, ktorí mu v tom pomáhali, a viem ich vymenovať, ale nebudem ich menovať. Toto obdobie, verím, že bude riadne vyšetrené a už nakoniec niektoré prípady sú jasne na stole a ľudia sú z toho obvinení. Kiska bol obvinený v roku 2019. Robert Fico odišiel, pokiaľ mám dobrú vedomosť, niekedy v apríli, v máji 2018. Čo to tu rozprávate, že ovplyvňoval jeho obvinenie, že tretí vyšetrovateľ. To vám určite zase tieto podklady písal Andrej Kiska, typický sebe nepravdivými vyjadreniami. Keby ste vy vedel presne, ako bol spis prideľovaný, tak by ste sa takto určite nevyjadril. Nikto nespochybnil a právoplatne súd rozhodol proces. Nikto nespochybnil zaujatosť, ktorú ste tu jemne naznačoval, že by mohla byť. Nikto to nespochybnil. Keby tak bolo, tak sa tak stane. A čo sa týka toho dovolacieho prostriedku ako prostriedku, ktorý využíva napr. aj pán Kováčik. Veď ja mu ho neberiem. Skúste teraz merať rovnakým metrom, lebo zhodou okolností kauzu pána Kováčika tu pertraktujete veľmi často, veľmi často. Kauzu pána Kisku sem nesmiem, lebo sa vyjadrujem k vašim tvrdeniam, pána Kisku sem nesmieme vôbec dotiahnuť do parlamentu, nesmieme o tom hovoriť, lebo to nevyhovuje. O pánovi Kováčikovi tu môžme rozprávať každý druhý deň, to už je v poriadku. Sú v rovnakej pozícii, sú právoplatne odsúdení obidvaja. Obidvaja môžu využiť dovolací prostriedok a ja som zvedavý, ako to dopadne s jedným aj s druhým dovolacím prostriedkom. Fico rozprával, že pán Kiska je daňový podvodník. No, samozrejme, keď boli zverejnené informácie o tom, akým spôsobom riešil svoje daňové povinnosti vo firme KTAG, prečo by o tom nehovoril, veď o tom hovorilo celé Slovensko. Pán Andrej Kiska, keď sa dozvedel, že sa začalo hovoriť verejne o jeho daňových podvodoch, tak čo urobil v roku 2017? Podal 14 dodatočných daňových priznaní opravných ku dobe z roku 2014. Chápete? On ich podal po tom, čo zistil, že je prúser, že je problém, v snahe vyhnúť sa trestnému stíhaniu v zmysle účinnej ľútosti. To je celá pravda. Verejne dostupné informácie z pochybných vyšetrovaní z minulosti, že sa tu vynášajú alebo že sa v čase, keď som bol policajný prezident, taká móda vynášať z vyšetrovacích spisov sa začala viete kde? Bohužiaľ, pri vyšetrovaní vraždy novinára Jána Kuciaka. Vtedy sa začalo vynášať všetko, čo v tom spise bolo v prípravnom konaní, ktoré má byť neverejné. Nahrávky z chaty, spomínal ich aj pán Pročko. Pán Pročko, zopakujem to, už som to tu povedal, sú konštatované od generálnej, krajskou prokuratúrou, že sú nezákonné, bolo prijaté rozhodnutie na Európskom súde pre ľudské práva, ktorý sa zaoberá nezákonnosťou týchto nahrávok, to aby bolo zrejmé, a je to z pohľadu toho, že štátna moc v tom čase zasahovala do politického súboja a do demokratických princípov tým, že nechávala odpočúvať politického oponenta účelovo, bez vymyslených dôvodov. Dobre? Takže ešte počkajte si, aby sme si povedali, kto bude zase poškodený. Mimochodom za nezákonné nahrávky je dnes už žaloba na konkrétneho policajta. Nikoho pán Kiska neovplyvňoval, pán Ledecký, to je zase k vám. On nechal a čakal poctivo, aby ten proces prebehol. Tak si kliknite do gúglu a zistíte, že kvôli svojej kauze bol na návšteve u generálneho prokurátora Čižnára a obidvaja mali problém vysvetliť, že o čom sa vlastne rozprávali. Potom tak potichučky začal prokurátor hovoriť, že áno, bol som tam, požiadal ma pán Kiska, aby som dozrel na to, aby to bolo zákonné. No, podľa mňa tam bol preto, aby povedal presne to, čo som tu prečítal z výsluchu Imreczeho, ako mu v tej kauze vie pán generálny prokurátor pomôcť. (Reakcia z pléna.) Slúži mu ku cti, áno, to je môj dojem, slúži mu ku cti, že do toho ďalej nezasahoval a že prípad prešiel riadnym súdnym konaním a skončil právoplatným odsúdením. A že je úplne jedno, či tento prípad bol, alebo nebol v prospech či neprospech Kisku manipulovaný. To nemyslíte vážne. Pevne verím, že dovolací súd bude konštatovať, alebo to dovolanie bude zhodnotené aj v tomto smere. Pani Kolíková, zas to zopakujem. Ja z prijatej novely Trestného zákona nemám žiadne výhody. Dve trestné stíhania boli zastavené pred tým, než vstúpil Trestný zákon do účinnosti. Uvidíme, keď také niečo nastane, veľmi rád si dám k tomu s vami verejnú diskusiu, zase len podprahovo zavádzate verejnosť spôsobom, akože neexistujú rozhodnutia Ústavného súdu o porušovaní ľudských práv. Nikoho vraj by nenapadlo, a to, tuším, aj pán Grendel hovoril, nosiť do parlamentu uznesenie o, alebo celý tento prípad, čo týka prezidenta Andreja Kisku. Chcem ešte raz zdôrazniť, že to je prezident, že to nie je bežný občan, v prvom rade zastával najvyššiu ústavnú funkciu. Jeho trestný čin súvisí s tým, že porušil aj kampaň na túto funkciu, ale najmä chcem povedať iné, to keď ste tu, a vy ste tu sedel v tom čase ako poslanec, keď ste tu rozhodovali o uznesení o vznesení obvinenia Robertovi Ficovi a ďalším osobám a o tom, či pôjde alebo nepôjde, či ho vydá parlament do väzby, to vám nevadilo vtedy? Vtedy to nebol precedens politický? A pritom tí prokurátori a vyšetrovatelia dobre vedeli, že dôvodnosť trestného stíhania Kisku je dôvodná, alebo teda že je postavená na riadnych základoch a dôkazoch. Napriek tomu si dovolili v uznesení o obvinení tvrdiť, že niekto vymýšľal a vykonštruoval dôkazy na Andreja Kisku. Nikto ste vtedy proti tomu ani raz nepovedal, že toto sem nepatrí a že toto je cez čiaru, nikto. Tvrdeniu, že by prehral aj s vrecom zemiakov, tak ste to povedal, že? Viete, kto v prvom kole vyhral v tom čase, hej? Kto? (Reakcia z pléna.) No dobre, ja mám rečnícku otázku. V prvom kole vyhral Robert Fico. Čiže áno, aj v tom prvom kole ho porazilo vrece zemiakov. A v druhom kole, keby nebol pán Kiska nad rámec povolených prostriedkov využíval propagáciu cez svoju spoločnosť, by to možno dopadlo rovnako. (Reakcie z pléna.) Takže dobre, to je len k tomu tvrdeniu... (Prerušenie vystúpenia predsedajúcim.) Danko, Andrej, podpredseda NR SR Prosím, kľud. Gašpar, Tibor, podpredseda NR SR V tejto časti stačí, ja sa potom ozvem, keď ešte si vypočujem ďalšie príspevky. Ďakujem zatiaľ. (Potlesk.)